Čihoc (potok)

Čihoc je krátky vodný tok v Strážovských vrchoch na území okresu Prievidza. Je to pravostranný prítok rieky Nitrica s dĺžkou približne 2,4 km a je tokom V. rádu. 

 Priebeh toku 
Potok pramení na južnom okraji strednej časti Strážovských vrchov, v geomorfologickom podcelku Nitrické vrchy a ich časti Rokoš, na juhozápadných svahoch vrchu Dubiny (), v nadmorskej výške približne  Od prameňa v lokalite Trchov na okraji súvislého lesného porastu, tečie sprvu južným, postupne však juhovýchodným smerom, kopírujúc severovýchodné úpätie Kostolnej hory (). V lokalite Hájik sa stáča na juh a lemovaný pobrežným porastom opúšťa geomorfologickú časť Rokoš. Bez významnejších prítokov pokračuje južným smerom, v rámci podcelku Nitrické vrchy časťou Vestenická brána, kde vedie starým sadom. Onedlho križuje cestu I/9 z Trenčína do Novák a tečie rovinatou, poľnohospodársky využívanou oblasťou. Na dolnom toku v lokalite Široké, severovýchodne od obce Nitrica, sa pod Ostrým vrchom () v nadmorskej výške približne , vlieva pravostranne do rieky Nitrica. Potok patrí do širšieho povodia rieky Váh.

Potok pramení a preteká iba katastrálnym územím obce Nitrica v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy
 Rokoš (geomorfologická časť), Vestenická brána

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Povodie Nitry
Kategória:Vodné toky v okrese Prievidza
Kategória:Nitrica (obec)